****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PAMINKLO „INKARAS – ŠIRDIS“ PERĖMIMO KLAIPĖDOS MIESTO SAVIVALDYBĖS NUOSAVYBĖN**

2022 m. liepos 21 d. Nr. T2-194

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu ir atsižvelgdama į Odesos miesto tarybos 2022 m. birželio 22 d. raštą, Klaipėdos miesto savivaldybės taryba nusprendžia:

1. Perimti neatlygintinai iš Klaipėdos miesto partnerio Odesos Klaipėdos miesto savivaldybės nuosavybėn paminklą „Inkaras – širdis“.

2. Pavesti Klaipėdos miesto savivaldybės administracijai organizuoti procedūras dėl 1 punkte nurodyto paminklo įrengimo prie Odesos promenados Melnragėje, Klaipėdos mieste.

3. Įgalioti Klaipėdos miesto savivaldybės administracijos direktorių pasirašyti 1 punkte nurodyto paminklo dovanojimo dokumentus.

4. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  | Vytautas Grubliauskas |